💜💜සිංහල පරිවර්තනය : සුලෝචනා ජයකොඩි💜💜
දැනට අපි එකම අරමුණක් වෙනුවෙන් එකට වැඩ කරන්න ඕනේ නේද?
මගේ පරණ රෝගීන්ගේ වාර්තා පාවිච්චි කරලා වෛද්‍යමය පැහැදිලි කිරීමක් කරන්න මට ඉඩ දෙන්න.
ඒ වාර්තා වලින් විතරක් ඒ අයව එකඟ කරගන්න එක අමාරු වෙයි.
ඇත්තටම, ඒ වාර්තා ප්‍රසිද්ධ වුණොත්,
ඔයා පාවිච්චි කරපු බෙහෙත පෙන්නන්න කියලා එයාලා ඉල්ලයි.
මමත් බලාපොරොත්තු වෙන්නේ ඒක තමයි.
මොකක්?
මේ කියන්න යන්නේ...
මේ මුළු කාලෙම බෙහෙත ඔයා ගාව තිබුණද?
ඔව්.
සාක්ෂිකරුවන් දුන්නේ පරස්පර විරෝධී සාක්ෂි නේද?
අනිවාර්යයෙන්ම.
ඇත්තටම, කවුද තහවුරු නොකරපු ප්‍රතිකාරයක් කරගන්න...
ගිහින් සම්පූර්ණයෙන්ම සුව වෙන්නේ?
ඒක දකිද්දී, නීති පද්ධතියේ මොකක් හරි අඩුපාඩුවක් තියෙනවද කියලා හිතෙනවා...
විත්තිකරුගේ ඉල්ලීම්වලට ඉඩ දෙන.
මාර අවුලක්නේ. සම්පූර්ණ අවුලක්.
මේ නඩුවේ කිසිම දෙයක් සැලසුම් කරපු විදිහට වෙන්නේ නැහැ.
ප්‍රොසිකියුටර් චා නිසා මටත් මඩ ගාගන්න වෙන්නේ. මගුල.
හේයි, මින් ග්යොං, ඔයා ප්‍රොසිකියුටර් චාව දන්නවා නේද?
මං එයා දිහා උසාවියේදී දැක්ක පළවෙනි වතාව මේකයි. හැබැයි සමාජ මාධ්‍යවල නම් දැකලා තියෙනවා.
එයාට හොඳ සුදුසුකම් තියෙනවා, ඒ වගේම එයා ලස්සනයි.
අනිත් එක එයාගේ පවුලේ අයත් පෝසත්.
ඒක නිසා වෙන්න ඇති...
එයා ඔය තරම් නිර්භීත.
ඒක නිර්භීතකමක් නෙවෙයි. එයා නිකම්ම අහංකාරයි.
ඒත් ඉතින්, එයාට හොඳ හැකියාවක් තියෙනවා කියලා පිළිගන්න වෙනවා.
මොන හැකියාවක්ද.
මොනවා වුණත්...
ඔයා ගොඩක් කාලෙකට පස්සේ තාත්තව දැකලත්,
කතා කරන්නේවත්, දැක්කම සතුටු වෙනවා වගේ ඉන්නේවත් නැද්ද?
මම ඔයාට කලිනුත් කිව්වනේ.
මොනවා වුණත් මෙහේ එන්න එපා කියලා මම කිව්වනේ.
මිනිස්සු මාව ඔයා එක්ක දැක්කොත්,
එයාලා නැති කතා හදන්න ගනියි, ඒ වගේම මට ඇත්තටම...
මම මේ කියන්නේ. මට මගේ රස්සාව කරගන්න බැරි වෙයි.
දෙයියනේ, ඔයා නම් මහා මුරණ්ඩු ළමයෙක්.
ඔයා ඔයාගෙම ජීවිතේ අමාරුවේ දාගන්නවා.
ඇයි ඔයා අනිත් අය හිතන දේවල් ගැන ඔච්චර හිතන්නේ?
තාත්තා කෙනෙක්ට තමන්ගේ දුවගේ මූණවත් බලන්න බැරිද?
මට බැරිද?
ප්‍රශ්නේ තියෙන්නේ ඔයා නිකම්ම තාත්තා කෙනෙක් නෙවෙයිනෙ.
මට ආපහු ඇතුළට යන්න ඕනේ. කරුණාකරලා, ආපු කාරණාව කියන්න.
සමාගමට එකතු වෙන්න කියන එක ඇරෙන්න වෙන ඕන දෙයක් කියන්න.
මම ආවේ ඒක විතරක් කියන්න නම්?
ඔයා හිතන විදිහට, අමාරුවේ වැටිලා ඉන්න මිනිස්සුන්ට ඔයාගේ දුව උදව් කරන එක...
සමාගමේ නමට හොඳයි නේද?
මම වෙනුවෙන් ජීවත් වෙන්න කියලා මම කවදද ඔයාට බල කළේ?
එහෙනම් ඇයි සමාගමට එකතු වෙන්න කියලා දිගටම කියන්නේ?
මොකද මම ඔයා ගැන වද වෙනවා! ඔයා ගැන.
මෙච්චර කාලෙකට පස්සෙද?
හරි. ඔයා සමාගමට එකතු වෙන්න ඕනේ නැහැ.
එක කොන්දේසියක් පිට.
මේ නඩුව අතාරින්න.
ඔව්?
හේයි.
මොකද මේ හදිස්සියේම මෙහෙ ආවේ? කෝල් එකක්වත් දුන්නේ නෑනේ.
ඒක නිකම්...
මේ තියෙන්නේ විත්තිකරු ප්‍රතිකාර කරපු රෝගීන්ගේ වෛද්‍ය වාර්තා,
මම බලාපොරොත්තු වුණා...
ඔයා මේවා බලයි කියලා.
අර වගේ මිනිහෙක් වෙනුවෙන් පෙනී ඉන්න ඔයා මොනවා හිතාගෙනද හිටියේ?
ඒකෙන් ටිකක් මින් සෝ වෙනුවෙන්. ඒ වගේම...
මින් සෝගේ රෝහල් බිල් ගෙවන්න මට නීති ගාස්තු ඕනේ කරනවා.
ඒ මිනිහව විශ්වාස කරන්න එපා කියලා මම ඔයාට කිව්වා. මම දන්නවා, හරිද? මම දන්නවා.
ඒත් ලී වූ ග්‍යොම් සුව කරන්න බැරි ලෙඩ තියෙන රෝගීන්ව සුව කළා කියන එක ඇත්තක් නම්...
එහෙනම් සමහරවිට අපේ මින් සෝ... කරුණාකරලා, ඕක නවත්තන්න!
ඔයාට අන්තිමට වංචාවක් වෙලා එච්චර කාලෙකුත් නෑනෙ!
අපේ මින් සෝව අර වගේ මිනීමරුවෙක්ට බාර දෙන්නද ඔයා හදන්නේ?
මම වෛද්‍යවරයෙක්!
මගෙන් අහන්නේ නැතුව මින් සෝ ගැන තීරණ ගන්න එක නවත්තන්න! කරුණාකරලා!
කාලීන සිදුවීම් සංසදයේ මේ වැඩසටහනෙන්...
ඔහු දකුණු කොරියාවේ අන්තිම මරණ දණ්ඩනය නියම වුණු සිරකරු වෙන ලී සොං ගොන්ව අත්අඩංගුවට අරන් නඩු පැවරුවා.
මරණ දඬුවම ගැන ඔහුගේ අදහස් දැනගන්න පාර්ලිමේන්තු මන්ත්‍රී බෙක් සෑං හ්වා අපිත් එක්ක එකතු වෙනවා.
මන්ත්‍රීතුමා, ඔබව සාදරයෙන් පිළිගන්නවා. මට ආරාධනා කළාට ස්තූතියි.
මන්ත්‍රීතුමා?
ඔයාට මොකද හිතෙන්නේ? ඒක නියම සැලසුමක් නේද?
ඉතින්, මන්ත්‍රීතුමා මරණ දඬුවම මැතිවරණ පොරොන්දුවක් විදිහට පාවිච්චි කරන්න යන්නේ,
ඒ වගේම ඔයා ලී වූ ග්‍යොම්ගේ මරණ දඬුවම වෙනුවෙන් ගනුදෙනුවක් කරලා. එහෙනම් මේක තමයි වෙලා තියෙන්නේ.
අපිට මේ නඩුව දිනන්න නම් එයාට දිනන්න පාර හදලා දෙන්න ඕනේ. තේරුණාද?
ඒත් එයා මේක පදනම් කරගෙන වේදිකාවක් හදන්න යනවා නම්,
නඩුවේ තීන්දුව විතරක් මදි වෙයි නේද?
මොකක්ද? ඔයාට මීට වඩා හොඳ අදහසක් තියෙනවද?
මන්ත්‍රීතුමා, ඔයා ටීවී වැඩසටහනකට යන්න ඕනේ.
ටීවී වැඩසටහනකට?
මොන වැඩසටහනද? ඔයා කාලීන සිදුවීම් සංසදය ගැන දන්නවා නේද?
දැනට මම ඉන්න ලී වූ ග්‍යොම්ගේ නඩුව නිසා,
එයාලා මරණ දඬුවම ගැන විශේෂ වැඩසටහනක් කරනවා.
ඒ වැඩසටහනට යන්න ගැලපෙනම කෙනා ඔයා නෙවෙයිද?
මම? ඇයි මම?
ඔයාට අමතක වෙලා නෑ නේද?
රටේ අන්තිම මරණ දණ්ඩනය නියම වුණු සිරකරු, ලී සොං ගොන්.
මොකක්? ලී සොං ගොන්?
අර මෝඩයා. මම ප්‍රොසිකියුටර් කෙනෙක් වෙලා ඉද්දි තමයි එයාව හිරේ දැම්මේ.
අන්න හරි. ලී සොං ගොන් සහ ලී වූ ග්‍යොම් අතරේ සමානකමක් හදන එක.
අවුරුදු 28කට පස්සේ දෙන පළවෙනි මරණ දඬුවම. ඒක සමාන කතාවක්.
මේ ගැන ඔයාට වඩා හොඳ විශේෂඥයෙක් වෙන කවුද ඉන්නේ?
වැඩසටහනේදී මරණ දඬුවමට පක්ෂව මහජන මතය වෙනස් කරන්න ඔයාට පුළුවන් නම්,
ඒක ඔයාගේ ඊළඟ ඡන්දෙට ලොකු උදව්වක් වෙයි නේද?
ඉතින් ඔයා කියන්නේ මරණ දඬුවම ක්‍රියාත්මක නොකරන එක නීතියට පටහැනියි කියලද?
ඒක හරි.
නීතියේ හැටියට මරණ දඬුවම නියම වුණු ඕනෑම කෙනෙක් මාස හයක් ඇතුළත මරණයට පත් කරන්න ඕනේ.
ඒක නීති පොතේ පැහැදිලිවම ලියලා තියෙනවා.
මේ දඬුවම් නියමිත වෙලාවට ක්‍රියාත්මක කරන්නේ නැත්නම්,
එහෙනම් අධිකරණ අමාත්‍යාංශය නීතිය කඩ කරනවා.
ඒක රාජකාරිය පැහැර හැරීමක්.
ඒත් අපි අතීතය දිහා බැලුවොත්, දේශපාලන අරමුණු මත පදනම් වුණු නඩු තිබුණා...
සමාවෙන්න, ඔයාලා හැමෝම මේක බලන්න ඕනේ. නිවැරදි මිනිස්සු...
මරණ දණ්ඩනයට නියම වුණු?
ලී වූ ග්‍යොම් වගේ මිනීමරුවෙක්ට,
සුදුසු දඬුවම් දුන්නේ නැත්නම්, කවුද නීතියට බය වෙන්නේ,
ඒ වගේම මේ වින්දිතයන්ට සාධාරණයක් ඉටු කරන්නේ කවුද?
මට ඔයාගේ හැඟීම තේරෙනවා, මන්ත්‍රීතුමා, ඒත්...
ඒක පළිගැනීමේ දඬුවමක් බවට පත්වෙන්න අවදානමක් නැද්ද?
මරණ දඬුවම කියන්නේ පළිගැනීමක් නෙවෙයි, ඒක සාධාරණත්වය.
සාධාරණත්වය ඉටු කිරීමේ අවසාන පියවර.
සාධාරණත්වය ඉටු කිරීමේ අවසාන පියවර කියලද කියන්නේ? ඔව්, හරියටම හරි.
ඒත් ඊටත් වඩා ලොකුම ප්‍රශ්නේ තමයි...
ආදර්ශයක් කරන්න ඕන අපරාධකාරයන්ගේ අයිතිවාසිකම් වෙනුවෙන් මිනිස්සු පෙනී ඉන්න එක,
ඒ වගේම සමහර අය මේ වගේ දරුණු අපරාධකාරයන් වෙනුවෙන් පෙනී ඉඳලා කතා කරන එක.
අන්න ඒකයි ප්‍රශ්නේ.
ඔයා කෙලින්ම ලී වූ ග්‍යොම්ගේ නීතිඥයාට චෝදනා කරනවා වගේ.
මිනිස්සු දාහත් දෙනෙක්ව මරලා තියෙනවා.
විමර්ශන අතරතුර ඔහු පොලිසියටයි නීතිපති දෙපාර්තමේන්තුවටයි කොච්චර විහිළු කළාද කියලා ඔයා දන්නවද?
අර වගේ අපරාධකාරයෙක් වෙනුවෙන් පෙනී ඉන්න එක...
සිහියක් තියෙන මනුස්සයෙක් කරන දෙයක් නෙවෙයි. ඒක පිස්සුවක්, අන්න ඒකයි ඇත්ත.
මන්ත්‍රීතුමා. මහත්තයා?
අනිත් කාරණාව, මට ආරංචි වුණා එයාගේ නීතිඥයා ළඟදි දික්කසාද වුණා කියලා.
"ලෝකෙ හදන්න කලින් තමන්ගෙ ගේ හදාගන්න" කියන කතාව ඔයා දන්නවා නේද?
ඔහු එකපාරටම නීති සමාගමක තිබුණු හොඳ රස්සාවෙනුත් අයින් වෙලා...
අර වගේ දරුණු අපරාධකාරයෝ වෙනුවෙන් පෙනී ඉඳගෙන දුවනවා,
ඉතින් එයාගේ පවුල් ජීවිතේ අවුල් වුණ එක පුදුමයක්ද?
ආයෙත් පටන් ගත්තා. මේ මනුස්සයව නම් විශ්වාස කරන්න බැහැ. දෙයියනේ.
විත්තිකාර නීතිඥතුමා,
ඔයා මේක බලනවා නම්, මම කියන දේ හොඳට අහගන්නවා. තේරුණාද?
ලී වූ ග්‍යොම් මිනිස්සුන්ව බේරගත්තා කියන විකාර කතා නවත්තලා...
වහාම මේ නඩුවෙන් අයින් වෙන්න!
ඊයේ රෑ කාලීන සිදුවීම් සංසදයේදී, මන්ත්‍රී බෙක් සෑං හ්වා...
අයින් වෙන්න, විත්තිකාර නීතිඥතුමා! මරණ දඬුවමට දැඩිව සහය පළ කළා,
ඒක අනිවාර්ය අවශ්‍යතාවයක් කියලා තර්ක කරමින්. අයින් වෙන්න, විත්තිකාර නීතිඥතුමා!
ඊට පස්සේ ඔහු ලී වූ ග්‍යොම්ගේ නීතිඥයා වෙන පාක් හන් ජුන් දිහාට හැරිලා,
"අයින් වෙන්න" කියලා කෑගහන වීඩියෝව දැන් සමාජ මාධ්‍ය පුරාම පැතිරෙනවා.
මිස්ටර් පාක්.
ඒ ගැන කලබල වෙන්න එපා. මේක නඩුවට කිසිම බලපෑමක් කරන්නේ නැහැ.
අනිවාර්යයෙන්ම. මේ අය ඔයාගේ මූණට වචනයක්වත් කියන්න බය නිවටයෝ.
එයාලා ගෙදරට වෙලා පරිස්සමට කෑගහනවා විතරයි. නේද?
මම හිතන්නේ හොඳ කමෙන්ට්ස් කීපයකුත් දැක්කා.
ඔයා නියමෙට කළා. ස්තූතියි, සර්.
ප්‍රොසිකියුටර් චා. එන්න, ඇතුළට එන්න. වාඩි වෙන්න.
දෙයියනේ.
හරි, ඔයාලා දෙන්නා අඳුරගන්නකෝ. අපි එකට කෑම ටිකක් කමු. හරිද?
ප්‍රොසිකියුටර් චා.
අර ටීවී සාකච්ඡාවට,
මෙතන ඉන්න ප්‍රධානී ප්යෝ මට ගොඩක් හොඳ උපදෙස් දුන්නා.
මම ප්යෝ කන්ග් වොන්.
ප්‍රොසිකියුටර්, අපි දැන් එකම කණ්ඩායමේ කියලා මට හිතන්න පුළුවන්ද?
මම චා යී යොන්. මුණගැහුණු එක සතුටක්. හොඳයි.
මොකක්ද මේ දැන්?
අප්පා, මේ මනුස්සයා කොයිවෙලෙත් කතා කරන්නේ මම කන්න හදද්දිමයි.
පොඩ්ඩක් ඉන්න. හරිද?
කන්න පටන් ගන්න. ඔව් සර්.
හලෝ?
ඇමති හොං. හේයි. මම මේ කෑම කන ගමන් ඉන්නේ.
අර වැඩසටහනට මන්ත්‍රීතුමාගේ චරිතය සැලසුම් කළේ ඔයාද?
ඔව් ප්‍රොසිකියුටර්. ඔයාට ඒක විනෝදජනක වුණා නේද?
ඒක විනෝදජනකයි කියලා ඔයා හිතුවද?
ඒක මහා විකාරයක් නිසා මට බලන්නවත් බැරි වුණා.
මොකක්ද කිව්වේ? ඒක විහිළුවක් කියලා ඔයා හිතුවා නම්,
මම ඔයාව විහිළු වැඩසටහනකට යවන්න තිබුණේ.
බලන්න ප්‍රොසිකියුටර්, මේවා තේරුම් ගන්න ඔයා තාම පොඩි වැඩි ඇති,
ඒත් අපි රූපවාහිනියේ කරන හැමදෙයක්ම උපාය මාර්ගිකයි.
අපි මරණ දඬුවම ගැන විතරක් කතා කළා නම්,
තරුණ අයගේ අවධානය ගන්න ඒක කම්මැලි වැඩි වෙයි.
එතකොට ඒ "උපාය" වුණේ විත්තිකාර නීතිඥයාට මඩ ගහන එකද?
ඒක නිසා, මන්ත්‍රීතුමාගේ වීඩියෝවට මිලියන පහකට වඩා නරඹන්නන් ලැබුණා.
ඔයාට ඕන වුණේ වීව්ස් ගන්න විතරක් නම්, ඔයා යූටියුබර් කෙනෙක් එක්ක වැඩ කරන්න තිබුණා.
ජාතික රූපවාහිනියේ ඇයි මේ වගේ වැඩකට නැති විකාර කරන්නේ?
දැන් වැඩිපුරම හොයන්නේ මරණ දඬුවම නෙවෙයි පාක් හන් ජුන්ව කියලා ඔයාට තේරෙනවද?
මරණ දඬුවමට ලැබෙන්න ඕන අවධානය ඔක්කොම ලැබෙන්නේ පාක් හන් ජුන්ට!
අනේ මේ, ප්‍රොසිකියුටර්.
ඉතින් මොකක්ද, සාධාරණත්වය වෙනුවෙන් මරණ දඬුවම ගේන එක ගැන ලොකු කතාවක් බලාපොරොත්තු වුණාද?
ඇත්තටම එහෙම ළාමක අදහසක්ද බලාපොරොත්තු වුණේ?
අදහාගන්නත් බැහැ.
ප්‍රොසිකියුටර්.
ඔයා ගෑනු කෙනෙක් නිසා පොඩි දේවල්වලටත් සංවේදී වෙනවා, ඒත්...
යෝයිදෝවල අපි කරන්නේ මොකක්ද කියලා අපි දන්නවා.
මොකක්ද කිව්වේ? බලන්න.
පිළිගන්වන කෑම ඔක්කොම එක වගේ,
ඉතින් ඇයි ඔයා හිතන්නේ අපි හැමෝටම වෙන වෙනම පොඩි පිඟන් තියෙනවා කියලා?
ඒ කියන්නේ ඔයාට ඕන දේ අරගෙන ඔයාගේ පිඟානට විතරක් සීමා වෙන්න කියන එකයි.
මම එයාලට හැන්දෙන් කවනවද නැත්නම් උගුරට ඔබනවද කියන එක...
තීරණය කරන්නේ අරක්කැමියා වෙන මමයි. යෝයිදෝ ගැන ඔය මොන කතාද?
මේ ඔක්කොම පටන් ගත්තේ ලී වූ ග්‍යොම්ගෙන්, මම තමයි එයාගේ නඩුවේ ප්‍රොසිකියුටර්!
අනිත් එක පිරිමිද ගෑනුද කියන එක මේකට අදාළ වෙන්නේ කොහොමද?
මෙයාට පිස්සුද? දෙයියනේ.
අප්පේ.
මොකද වෙන්නේ? මොකක්ද මේ ඔක්කොම?
මෙතන ටිකක් රස්නේ වැඩි වෙලා වගේ.
මන්ත්‍රීතුමා. අම්මෝ.
ඔයාගේ කාර්ය මණ්ඩල ප්‍රධානියාට පින්සිද්ධ වෙන්න, මට හොඳ පාඩමක් ඉගෙන ගන්න පුළුවන් වුණා.
දැක්කද? ඔයාලා දෙන්නා හොඳට ගැළපෙයි කියලා මට හිතුණා.
හරි, අපි බොමු! එන්න!
අද රෑට මේක මාරම වටපිටාවක්.
හරි, එහෙනම් බොමු. චියර්ස්!
නීතිඥතුමා, ඔයා මේක බලන්න ඕනේ.
මොකක්ද? මොනවා හරි හොයාගත්තද?
වින්දිතයන්ව අඳුරගන්න පරක්කු වෙන එක ගැන ඔයා කල්පනා කර කර හිටියේ, නේද?
මේක බලන්නකෝ.
අපි පොඩ්ඩක් හොයලා බැලුවා...
ලී වූ ග්‍යොම් මරපු හැම කෙනෙක්ම අපරාධකාරයෙක්.
මොකක්?
වින්දිතයෝ මේ වගේ අපරාධකාරයෝ නම්,
ප්‍රොසිකියුටර් චා මේක නොදැන ඉන්න විදිහක් නැහැ.
එයා මුකුත් නොකරපු නිසා, සමහරවිට එයා මේක ලොකු දෙයක් නෙවෙයි කියලා හිතනවා ඇති.
නීතිමය වශයෙන්, එයා දරුණු අපරාධකාරයන්ව මැරුවා කියන එක එයාගේ නඩුවට උදව්වක් වෙන්නේ නැහැ.
ඒක ඇත්ත.
වාර්තාකාර ජෝ. ඔව්?
මේක මාර කතාවක් නේද?
ඇයි? අනේ මේ. ඔයාට මුකුත් තේරෙන්නේ නැද්ද.
ඔයා වාර්තාකාරයෙක් කියලා අමතක වුණාද?
මිනිස්සුන්ට බලන්න ඕන නිසාම ඔහු මිනීමරුවෙක් නෙවෙයි කියලා ලිව්වේ නැද්ද?
හේයි, ඒක ටිකක්...
ආහ්, හරි!
එතකොට වින්දිතයෝ තමයි ඇත්තම වැරදිකාරයෝ? අනිවාර්යයෙන්ම.
වින්දිතයන්ගේ අපරාධ වාර්තා...
ඒවාත් ප්‍රසිද්ධ කරන්න.
අප්පේ. දැන් මේක...
හරි සර්.
ජෝ ග්‍යොං චෑන්, බීලා වාහන එළවලා කරපු මරණයක්.
හොං ජේ ග්වාන්ග්, වංචාව සහ පහරදීම.
සිම් ජේ සොක්. වංචාව, මුදල් ගසාකෑම සහ විශ්වාසය කඩකිරීම.
පොඩ්ඩක් ඉන්න.
ඔයා කියන්නේ මේ හැම අපරාධකාරයෙක්ම පරිවාස කාලයකින් හරි දඩයකින් හරි බේරුණා කියලද?
ඔව්. මොන මගුලක්ද...
දෙයියනේ.
මේ යක්කු නම් මහා කාලකන්නි.
මේක උසාවියේ තීරණයට බලපාන්නේ නැති වෙයි, ඒත්...
අනිවාර්යයෙන්ම මිනිස්සුන්ව දිනාගන්න පුළුවන් වෙයි.
ඔයා එහෙම හිතනවද? ඔයා හරි. ඊළඟ එක.
දරුවෙක්ව මරණයට පත්වෙනකම් අපයෝජනය කරලා.
ලී සූ යොන්.
බලන් ගියාම ලී වූ ග්‍යොම්ගේ වින්දිතයෝ ඔක්කොම දරුණු අපරාධකාරයෝ.
මූන් සේ ගුක්ව ගන්නකෝ. එයා බොරු බෙහෙතක් දීලා ලක්ෂ ගාණක් ගසාකාපු වංචාකාරයෙක්.
එයාගේ එක ගොදුරක් සියදිවි නසාගෙනත් තියෙනවා.
ලී සූ යොන්? එයා තමයි රක්ෂණ සල්ලි වෙනුවෙන් තමන් හදාගත්ත දුවව බඩගින්නේ තියලා මරපු ජරා ගෑනි.
ලී වූ ගියොම් ප්‍රතිකාරයක් හොයාගන්න පරීක්ෂණ වලට පාවිච්චි කරපු අය...
අන්න ඒ වගේ පහත් මිනිස්සු. ඒකෙන් අදහස් වෙන්නේ ඒකයි.
මේ හැමදේම ඇත්තක් නම් විතරයි හැබැයි.
එතකොට මෙතන ඉන්න ඇත්තම රාක්ෂයා කවුද? ලී වූ ගියොම්ද, නැත්තම් එයාගේ ගොදුරුද?
විහිළුවක්. මම පොඩ්ඩක් පෑගුවා විතරයි දඟලන දැඟලිල්ල.
ග්යොංසු අධිවේගී මාර්ගය අසල අද දැඩි රථවාහන තදබදයක් බලාපොරොත්තු වෙන්න පුළුවන්.
නඩු විභාගය තියෙන උසාවිය ළඟ... ලී වූ ගියොම්ට මරණ දඬුවම දියව්!
අපි ඒ ප්‍රදේශයේ ඉන්න පුරවැසියන්ට උපදෙස් දෙනවා... මරණ දඬුවම දියව්!
කරුණාකර හොයාගන්න කියලා... නීතිඥයා, ඉල්ලා අස්වෙයන්!
විකල්ප මාර්ගයක්. ඉල්ලා අස්වෙයන්!
ලී වූ ගියොම්ට මරණ දඬුවම දියව්! මරණ දඬුවම දියව්! මරණ දඬුවම දියව්!
එයාගේ නීතිඥයා ඉල්ලා අස්වෙන්න ඕනේ! අස්වෙයන්! අස්වෙයන්!
ස්වාමීනි.
මම අතිරේක සාක්ෂි ඉදිරිපත් කරන්න කැමතියි...
විත්තිකරු වෙන ලී වූ ගියොම්ගේ ප්‍රකාශය තහවුරු කරන්න...
ඔහු සාක්ෂිකරුවන්ව සුවපත් කළා කියලා.
විරුද්ධයි. සාක්ෂි විභාග කරලා ඉවරයි.
නීතිඥතුමනි, අපි සාක්ෂි සහ සාක්ෂිකරුවන්ගේ විභාගයන් අවසන් කළා නේද?
සැකයේ වාසිය විත්තිකරුට හිමි වෙන්න ඕනේ.
ඒක අපරාධ නීතියේ මූලික මූලධර්මයක්. මේ නඩුවේ ප්‍රධාන කාරණය වෙන්නේ...
අපරාධයට හේතුව ඔප්පු කරන එක, පැමිණිලි පාර්ශ්වය ඒක ප්‍රතික්ෂේප කරලා තියෙනවා.
මේ සාක්ෂියත්...
අපරාධයේ චේතනාවට සම්බන්ධයි.
මම අධිකරණයෙන් බැගෑපත්ව ඉල්ලා සිටිනවා මේ ගැන නිසි අවධානයක් යොමු කරන්න කියලා.
තවත් මොන වගේ සාක්ෂිද ඔයාට තියෙන්නේ?
අද ඉදිරිපත් කරන්න මට සම්පූර්ණ සාක්ෂි තුනක් තියෙනවා.
පළවෙනි එක තමයි...
විත්තිකරු ලී වූ ගියොම්ගේ ප්‍රතිකාර පිළිබඳ පරීක්ෂණ...
ප්‍රසිද්ධ තරඟයකට ඉදිරිපත් කළ...
චේඋම් ග්ලෝබල් මෙඩිකල් ගෲප් එකෙන් පවත්වපු.
විත්තිකරු ඉස්සර...
වෛද්‍ය ශිෂ්‍යයෙක්ව ඉන්න කාලේ,
ඔහු එයාගේම අදහසක් ඉදිරිපත් කළා...
රුධිර ප්‍රතිකාරයක් ගැන චේඋම් එකට. ඒ ප්‍රතිකාරය පිටුපස තියෙන මූලධර්මයයි...
දැන් ඔහු ළඟ තියෙනවා කියන එකයි, න්‍යායාත්මකව සමානයි.
ඒ කාලේ, විත්තිකරුගේ අදහසට...
චේඋම් එකේ පරීක්ෂකයන්ගෙන් විශාල ප්‍රශංසාවක් ලැබුණා,
ඒ වගේම ඒක දියුණු කරන එක ගැන ඔවුන් සාකච්ඡා කළා කියලත් අපි තහවුරු කරගෙන තියෙනවා.
කොහොම වුණත්,
විත්තිකරුට,
බීමත් රියදුරු අනතුරෙන් පස්සේ අවුරුදු තුනක් තිස්සේ...
ජෝ ග්යොං චාන් නිසා වුණු,
තමන්ගේ ජීවිතයයි බලාපොරොත්තු ඔක්කොමයි කඩා වැටුණු යථාර්ථයකට මුහුණ දෙන්න සිද්ධ වුණා.
නිමක් නැති අඳුරක් සහ වේදනාවක් තියෙන ලෝකයක,
හැමදාම අමාරුවෙන් ජීවත් වෙන්න ඔහුට සිද්ධ වුණා.
ඒ අතරතුර, වෛද්‍ය ශිෂ්‍යයෙක් විදිහට එයාගේ හීනය...
නිමක් නැති කනගාටුවක් එක්ක මැකිලා යනවා බලන් ඉන්න වුණා.
ඒත්,
අනතුර කරපු කෙනා වෙන ජෝ ග්යොං චාන්ට,
මානසික ආබාධයක් තියෙනවා කියලා...
කිසිම දඬුවමක් ලැබුණේ නැහැ.
ඔහු ආයෙත් සමාජයට ඇවිත්, ආයෙමත් බීලා වාහනේ එලවලා,
පොඩි ළමයෙක්ගේ ජීවිතයක් නැති කළා.
අන්න ඒ වෙලාවේ තමයි විත්තිකරු තීරණයක් ගත්තේ.
නීතියේ හිඩැස් වලින් රිංගලා ගිහින් නැවත වැරදි කරන සාහසික අපරාධකරුවන්ව ඉලක්ක කරලා...
තමන්ගේ පරීක්ෂණ වලට යොදාගන්න ඔහු තීරණය කළා.
නීතිඥතුමනි, ඔහු සාහසික අපරාධකරුවන්ව මැරුවා කියන ඔබේ ප්‍රකාශයට,
ඒක තහවුරු කරන්න ඔයා ගාව සාක්ෂි තියෙනවද?
මගේ දෙවැනි සාක්ෂිය විදිහට,
මම ඒ ගොදුරු වුණු අයගේ අපරාධ වාර්තා ඉදිරිපත් කරන්න කැමතියි.
ඒ හැම ගොදුරක්ම සාහසික අපරාධකරුවන්...
වාර්තා තිබුණු...
පහරදීම්, වංචා, මංකොල්ලකෑම්, ස්ත්‍රී දූෂණ, සහ මිනීමැරුම් පවා කරපු.
ස්වාමීනි, ඒක ඇත්තක් වුණත්, විත්තිකරුගේ ක්‍රියාවන්...
නීතිය තමන්ගේ අතට ගැනීමක් විතරයි, අධිකරණයක් තුළ ඒකට කිසිම ඉඩක් නැහැ.
එකඟයි.
අපි ඔබතුමාගෙන් ඉල්ලන්නේ නැහැ...
එයා නීතිය අතට ගත්ත එකට සමාව දෙන්න කියලා.
අපේ කාරණය තමයි විත්තිකරු...
සාහසික අපරාධකරුවන්ව විතරක් ඉලක්ක කළා කියන එක.
අපි ලිහිල් කිරීමක් ඉල්ලන්නේ මේ කාරණය මත...
ඔහු කිසිම දවසක කරදරයක් කරලා නැහැ...
එකම එක අහිංසක පුරවැසියෙකුටවත්.
විරුද්ධයි ස්වාමීනි.
කවුරුහරි සනීප වුණා කියලා කිසිම සාක්ෂියක් නැහැ. අවසර දෙනවා.
නීතිඥතුමනි, විත්තිකරු කාවවත් සුව කළා කියලා කිසිම සාක්ෂියක් නැහැ.
පිළිගන්නවා.
මේ වෙනකල්.
ඔයා...
මේ මුළු කාලෙම ප්‍රතිකාරය ඔයා ගාව තිබුණද?
ඔව්.
ඒ වගේම මගේ තුන්වැනි සහ අවසාන සාක්ෂිය විදිහට,
විත්තිකරු ගාව තියෙනවා කියන ප්‍රතිකාරයම මම ඉදිරිපත් කරනවා.
හැබැයි, නීතිඥතුමනි,
මේ ප්‍රතිකාරයේ සක්‍රිය අමුද්‍රව්‍ය...
ලේ කියලද ඔයා මේ කියන්නේ?
ඔව්, ඒක හරි.
එතකොට ඒ කාගේ ලේද?
මේ ලේ...
මෙතන ඉඳගෙන ඉන්න මේ මනුස්සයාගේ.
ඒක මෙතන තියෙනවා.
ඔයා මොකක්ද මේ කරන්නේ? මම කිව්වේ, ඒක මෙතන තියෙනවා.
මුල ඉඳලම මෙතන ප්‍රතිකාරයක් තිබුණේ නෑ නේද?
මගේ ලේ.
මගේ ලේ තමයි ප්‍රතිකාරය.
මගේ විකෘති වුණු ලේ වල සුව කරන සෛල තියෙනවා.
ඇත්තටම, ඒක කෙළින්ම කෙනෙක්ගේ ඇඟට විදින්න බැහැ,
ඒත් අපිට ආරක්ෂිත සෛල වගා කරන්න පුළුවන්.
ඒක තමයි...
ඔයා මැරුණු අයට පරීක්ෂා කළේ?
මම මුල ඉඳලම මේක කිව්වා නම්, ඔයාලා මාව දකින්නේ පිස්සෙක් විදිහට.
ඉතින් ඒකයි...
මුල ඉඳලම,
ඔයා මට ඒ සාක්ෂිකරුවන්ව හොයන්න කිව්වේ?
තේරෙනවද, මිනිස්සු දෙයක් විශ්වාස කරන්නේ නැහැ...
ඒක තමන්ගේ ඇස් දෙකෙන්ම දකිනකල්.
ලී වූ ගියොම්ගේ ලේ පරීක්ෂණ වාර්තාවේ තත්ත්වය මොකක්ද?
මට දැන් ඊමේල් එක ආවේ, මම දැන් ඒක බලන ගමන්.
පොඩ්ඩක් ඉන්න, නීතිඥතුමනි.
පොඩ්ඩක් ඉන්න.
ඉදිරිපත් කිරීම. හරි.
මේවා ඔක්කොම තාක්ෂණික වචන. මේවයින් මොනවද කියන්නේ කියලා මට කිසි අදහසක් නැහැ.
නඩුව තියෙන්නේ හෙට. අපිට වෙලාව නැහැ. දැනට ඕක ජේ හීට යවන්න.
හේයි.
ඔයා එවපු ඒ ෆයිල් එක ගැන.
ඒක නිරෝගී කායික සෛල මගින් හානි වුණු සෛල තනියම සුව කරන ක්‍රමයක්.
න්‍යායාත්මකව, මේක තමයි වඩාත් සුදුසුම ප්‍රතිකාර ක්‍රමය.
ඒ කියන්නේ, මේක ඇත්තටම ප්‍රතිකාරයක් වෙන්න පුළුවන්.
මේ තියෙන්නේ ලී වූ ගියොම්ගේ ලේ.
ස්වාමීනි, කිසිම සාක්ෂියකට බැහැ මිනීමැරුම්...
17ක් යටපත් කරන්න.
අපි කවදාවත් අපරාධයේ කරුණු ප්‍රතික්ෂේප කරලා නැහැ.
කොහොම වුණත්,
අපි ඉල්ලන්නේ එයාට ඇත්තටම අසාධ්‍ය රෝගීන්ව සුව කරන්න පුළුවන්ද කියලා තහවුරු කරගන්න අවස්ථාවක් විතරයි...
අපි ඉල්ලන්නේ අන්න ඒ අවස්ථාව. අවස්ථාවක් කියන්නේ මොකක්ද?
ඊළඟ නඩු වාරයට කලින්,
විත්තිකරු ලී වූ ගියොම්ට, අසාධ්‍ය රෝගීන්ට ප්‍රතිකාර කරන්න පුළුවන් වෙන විදිහට,
අපි වෛද්‍ය ආදර්ශනයක් ඉල්ලා සිටිනවා.
ස්වාමීනි, විත්ති පාර්ශ්වය දැන් තර්කානුකූල නැති විහිළු සහගත තර්කයක් පාවිච්චි කරනවා...
මේ අධිකරණය නොමඟ යවන්න. ඒක ඇත්තක් නෙවෙයි.
අපේ හැම සාක්ෂියක්ම මේ වෛද්‍ය ආදර්ශනයට හේතුව සපයනවා,
ඒ වගේම ඒකේ සාධාරණීකරණයත් සපයනවා. මේක නිකම්ම...
චිත්‍රපට වල විතරක් දකින්න පුළුවන් නාට්‍යමය දර්ශනයක් විතරයි.
පැමිණිලි පාර්ශ්වය...
සමහරවිට විත්තිකරුගේ වෛද්‍ය ආදර්ශනය...
සාර්ථක වෙයි කියලා බය වෙලාද?
මොකක් කිව්වා?
විත්තිකරුගේ වෛද්‍ය ආදර්ශනය සාර්ථක වුණොත්,
ඒක හැමෝටම හොඳ දෙයක් නෙවෙයිද?
අද මේ උසාවියේ ඉන්න හැමෝම...
මේ ඉස්සරහා ඉඳගෙන ඉන්න විත්තිකරු...
දාම ඝාතකයෙක් නොවී,
ඇත්තටම අසාධ්‍ය රෝගීන්ව සුව කරන්න පුළුවන් කෙනෙක් වෙයි කියලා බලාපොරොත්තු වෙනවා ඇති.
ඔයාලා හැමෝම රහසින් ප්‍රාර්ථනා කරන්නේ ඒක නෙවෙයිද?
ස්වාමීනි.
මේ නොවිය හැකි ප්‍රාතිහාර්යය ඇත්තටම යථාර්ථයක් වෙන්න පුළුවන් නම්...
එහෙනම්, අවසාන ඉල්ලීමක් විදිහට,
විත්තිකරුට වෛද්‍ය ආදර්ශනයක් හරහා ඒක ඔප්පු කරන්න අවස්ථාවක් ලබා දෙන එක...
වඩාත්ම නුවණට හුරු ක්‍රියාව වේවි.
එච්චරයි.
මොකක්ද ඒ වුණේ? ඔයා මට මුකුත් කිව්වේ නෑනේ. ඔයාටත් ඕන තරම් රහස් තියෙනවනේ.
අද දවසට අධිකරණය කල් තබනවා.
නීතිඥතුමනි, දැන් ඔයාගේ අදහස මොකක්ද?
ඔයා ලී වූ ගියොම්ව විශ්වාස කරනවද? නඩුව ගැන මොනවා හරි කියන්න තියෙනවද?
විත්තිකරුගේ ප්‍රකාශයන් බොරුවක් වුණොත්,
ඊට පස්සේ ඇතිවෙන සමාජ අවුලට ඔයා කොහොමද වගකීම බාරගන්නේ?
විත්තිකරුගේ ප්‍රකාශය බොරුවක් වුණොත්,
එහෙනම් මම නීතිඥ වෘත්තියෙන් ඉල්ලා අස්වෙනවා.
ඔයා සිරාවටමද කියන්නේ? ඔව්.
ඇත්තටමයි.
නඩුව දිගටම විභාග වෙද්දී,
ලී වූ ගියොම්ගේ නඩුව ගැන අලුත් සාක්ෂි එළියට ඇවිත් තියෙනවා,
ඒකෙන් මහජනතාවව කම්පනයට පත් වෙලා.
පළමු නඩු විභාගය වගේ නෙවෙයි, දැන් මිනිස්සු එයාගේ සුව කිරීමේ හැකියාවන් තහවුරු කරන්න කියලා ඉල්ලනවා,
ඒ වගේම මේ ඉල්ලීම් තවත් වැඩි වෙලා. මරණ දඬුවම දියව්!
ලී වූ ගියොම්ට මරණ දඬුවම දියව්! ගොඩක් අය කනස්සල්ලෙන් ඉන්නේ...
තහවුරු කරපු නැති මේ ප්‍රතිකාර ගැන ප්‍රකාශ...
මරණ දඬුවම දියව්! එයාගේ නීතිඥයා අස්වෙන්න ඕනේ! ඇත්තක් විදිහට පිළිගනියි කියලා සහ...
මේ යන විදිහට ඔයා මටත් වඩා ජනප්‍රිය වෙයි වගේ නේද?
විහිළු කරන්න එපා. ඇත්තම නඩුව පටන් ගත්තා විතරයි.
NFS එකයි ඇමරිකානු ලේ සංගමයයි මේ ලේ සාම්පලය විශ්ලේෂණය කරයි,
වටිනාම දේ තමයි උසාවිය ඒ ප්‍රතිඵල තේරුම් ගන්න විදිහ.
ඔයාට දැන් ටිකක් නිදහසේ ඉන්න පුළුවන්. අන්තිමට, තීන්දුව...
හරියටම ඔයා හිතපු විදිහටම ලැබෙයි.
එහෙම වෙන එක හොඳයි. මොකද එහෙම වුණේ නැත්තම්,
ඔයාට උසාවිය ගැන වද වෙන්න ඕනේ වෙන එකක් නැහැ.
මම ඔයාව ඉවරයක් කරලා දානවා.
ඒක නෙවෙයි, වූ ගියොම්.
ඔයාගේ පරීක්ෂණ සටහන් පොතට මොකද වුණේ?
ඒක කොහෙටද ගියේ?
ඒක ඔයාගේ ලැබ් එකේ තිබුණේ නෑ, ඒ වගේම ඒක පැමිණිලි පාර්ශ්වයේ සාක්ෂි වලත් නෑ.
මම හිතන්නේ ඒක නැති වෙලා.
පොලිසියට වැරදුණු පළවෙනි වතාව මේක නෙවෙයි නේද?
පොලිසිය වැරදි කරන්නේ නැහැ. ඔවුන් දේවල් හදිසි අනතුරු වගේ පේන්න සලස්වනවා විතරයි.
ඔයා ඒකෙන් මොකක්ද අදහස් කරන්නේ?
ඒ සටහන් පොත විතරක් නැති වෙලා තියෙන එක...
ඔයාට ඒක අමුත්තක් කියලා හිතෙන්නේ නැද්ද?
පොලිසියයි පැමිණිලි පාර්ශ්වයයි...
ඕනෑකමින්ම හැංගුවද?
ඒ කියන්නේ චා නීතිඥතුමිය මුල ඉඳන්ම දැනගෙන ඉඳලා.
එතකොට ඔයා කියන්නේ එයා මගේ බෙහෙත ගැන දැනගෙන...
මාව රවට්ටන්න නිකන් රඟපෑවා කියලද?
සමහරවිට... ඔයයි නීතිඥ චා යි...
පොඩ්ඩක් ඉන්න, ඔයා මාව සැක කරනවද?
මට මරණ දඬුවම දෙන්න හැදුවේ එයා.
මේ එකම එක පාර...
මට ඔයාව විශ්වාස කරන්න පුළුවන් වුණා නම්.
අදහාගන්නත් බැහැ.
මේ වෛද්‍ය ප්‍රදර්ශනය කොරියාවේ අධිකරණ පද්ධතියට කරපු විහිළුවක්.
ඒ නිසා පැමිණිලි පාර්ශ්වය මේ ගැන දැඩි කනගාටුව ප්‍රකාශ කරනවා,
ඒ වගේම අපි උපරිම දඬුවමක් ලබා දෙන්න පොරොන්දු වෙනවා...
ඔයාලගේ එදිනෙදා ජීවිතයේ ආරක්ෂාව තහවුරු කරන්න.
ඔව්.
සමහරු කියනවා ලී වූ ග්‍යොම්ට අපරාධකාරයෝ යොදාගෙන දිගටම පරීක්ෂණ කරන්න දුන්නොත්...
මහජනතාව මීට වඩා ආරක්ෂිත වෙයි කියලා.
අපි ප්‍රශ්න පටලවාගන්නේ නැතුව ඉමු.
මිනීමැරුමකදී කිසිම සමාවක් දෙන්න බැහැ.
නැත්තම් මම කියන දේ වැරදිද?
හරි, එච්චරයි. කරුණාකරලා මාධ්‍ය නිවේදනය බලන්න.
එයාගේ සුව කිරීමේ හැකියාව ගැන මොකද කියන්නේ?
ලී වූ ග්‍යොම්ගේ සුව කිරීමේ හැකියාව තහවුරු කරන්න ඉල්ලන එක ගැන ඔයාගේ අදහස මොකක්ද?
මම දෙයක් අහන්නම්. ලී වූ ග්‍යොම් ඔයාගේ නෑදෑයෙක්ව මැරුවා නම්,
උසාවිය ඒ මිනීමරුවගේ හැකියාවන් ගැන හොයන්න අවධානය දුන්නා නම්,
ඔයාට කොහොම හැඟෙයිද?
මම හිතන්නේ ඔයාලා හැමෝම ලී වූ ග්‍යොම්ගේ කපටි වැඩවලට රැවටිලා ඉන්නේ.
උසාවිය කියන්නේ වැරැද්දක් ඔප්පු කරන තැනක්,
විත්තිකරුවෙකුගේ හැකියාවන් ප්‍රදර්ශනය කරන තැනක් නෙවෙයි.
එච්චරයි.
යමු. මට ප්‍රශ්නයක් තියෙනවා!
බෙහෙතට මොකද වෙන්නේ? වෛද්‍ය ප්‍රදර්ශනය ගැන...
වෛද්‍ය ප්‍රදර්ශනයක්? මේ මොන විකාරයක්ද?
එයා ප්‍රතිකාර කරන විදිහ පවා හෙළි කරපු එකෙන් කියන්නේ...
එයා මොකක්හරි සැලැස්මක් හිතේ තියාගෙන ඉන්නවා කියන එකයි.
සැලැස්මක්?
ඔයා කියන්නේ ලී වූ ග්‍යොම්ට සුව කරන්න බැරි ලෙඩත් සුව කරන්න පුළුවන් කියලද?
මේක කාටවත් කියන්න එපා.
නීතිඥ චා, ලෙඩාට වෙන කිසිම සැත්කමක් කරන්න ඉඩ දෙන්න එපා.
මම කරමින් හිටපු ක්‍රියාවලියට ඒකෙන් බාධාවක් වුණොත්,
එයාට කවදාවත් සනීප වෙන එකක් නැහැ.
පැහැදිලි කරගන්න අහන්නේ, ඔයා ඉස්පිරිතාලෙට ගියේ ලී වූ ග්‍යොම් ඔයාව සම්පූර්ණයෙන්ම සුව කළාට පස්සෙද?
ඔව්.
ඉස්පිරිතාලෙන් ආයෙත් බෙහෙත් ගන්න පටන්ගත්තට පස්සෙයි ඔයාගේ තත්ත්වය දරුණු වුණේ.
ලී වූ ග්‍යොම් නිසා නෙවෙයි.
ලී වූ ග්‍යොම්ගේ නඩුව ගැන...
ඒක හරියට කරපු පරීක්ෂණයක් නෙවෙයි කියලා ඔයා දන්නවා නේද?
මොකක්? අපි ඇල්ලුවේ හරි කෙනාව.
ඒත් එහෙම බෙහෙතක් තියෙනවා කියලා ඔයාලා දැනගෙන හිටියේ නැහැනේ.
නීතිඥ චා, කාටවත් ඒක කලින් හිතාගන්න බැහැ.
අනික, ලී වූ ග්‍යොම් මිනිස්සුන්ව සුව කරනවා කියන කතාව...
කවුරුවත් විශ්වාස කරන එකක් නැහැ. ඒකයි මම කිව්වේ ඒක හරියට කරපු එකක් නෙවෙයි කියලා.
මොකක්?
පරීක්ෂණයක් කියන්නේ තමන් විශ්වාස කරන දේ විතරක් තහවුරු කරගන්න එක නෙවෙයි.
යම්කිසි දෙයක් බොරු වෙන්නේ ඇයි කියලත් හොයලා බලන්න ඕනේ.
මාධ්‍යවේදියෝ මේ ගැන දැනටමත් හොයනවා. මාත් ඔයාට උදව් නොකර හිටියොත්,
ඔයාට අනාථ වෙන්නයි වෙන්නේ, රහස් පරීක්ෂක ගොං.
නීතිඥ චා,
ඔයා දිගටම මාත් එක්ක එකතු වෙලා වැඩ කරනවා නේද?
ඔව්, අනිවාර්යයෙන්ම.
මුලින්ම, මේවට පිටිපස්සේ ඉඳන් වැඩ කරන වෙන කවුරුහරි ඉන්නවද කියලා හොයලා බලන්න.
ඔයා කියන්නේ එයාට උදව් කරපු කෙනෙක් හිටියා කියලද?
උදව් කරපු කෙනෙක්ද, නැත්තම් සහායකයෙක්ද කියලා මම දන්නේ නැහැ.
මට හිතාගන්න අමාරුයි එයා තනියම...
මේ බෙහෙත හරි, ප්‍රතිකාරය හරි හදන්න ඇති කියලා.
ඇත්තටම, නීතිඥ චා,
ඔහුව අත්අඩංගුවට ගත් තැන සීසීටීවී දර්ශන පරීක්ෂා කරද්දී මට මේක හම්බවුණා.
හැබැයි ඒක මුහුණක් අඳුරගන්න බැරි තරම් අඳුරුයි.
ඇතුල්වෙන තැන තව සීසීටීවී කැමරාවක් තියෙනවා, හැබැයි ඒක කැඩිලා.
මම ඒ දර්ශන පැහැදිලි කරගන්න රසායනාගාරයට යැව්වා. මූණ හොයාගත්තට පස්සේ,
ඔයා කිව්වා වගේ මම ඒ උදව් කරපු කෙනාව හොයන්න පටන් ගන්නම්.
ප්‍රධාන නිලධාරී බැං, ලී වූ ග්‍යොම්ව බලන්න ආපු අයගේ ලැයිස්තුව...
සම්පූර්ණ ලැයිස්තුවම ප්‍රින්ට් කරලා දෙන්න.
මොන කාල සීමාවේ ඒවද ගන්න ඕනේ?
එයාව අත්අඩංගුවට අරන් දැන් ටික කාලයක් වෙනවා. මුල ඉඳන් අගටම කොහොමත් ඕනේ.
හරි.
ලී වූ ග්‍යොම්ගේ වැඩපොළේ ඉඳන් මීටර් 500ක් ඇතුළත තියෙන හැම සීසීටීවී දර්ශනයක්ම ගන්න.
ඒ ඔක්කොම? ඔයාට ඒවා රහස් පරීක්ෂක ගොං ගෙන් ඉල්ලගන්න පුළුවන්.
ඒ වගේම එයාගේ අවුරුදු තුනක දුරකථන වාර්තාත් අරගන්න.
අවුරුදු තුනේම?
ප්‍රධාන නිලධාරී බැං.
ප්‍රධාන නිලධාරී බැං?
මේ නඩුව ඉවර වෙනකන්වත්,
වැඩ ලේසි වෙන්න, ප්‍රශ්න අහන්නේ නැතුව වැඩ කරමුද.
ඔව්, තේරුණා.
අපි මිලියන දෙකේ සීමාව පැන්නා! මනුස්සයෝ, මේකට කොච්චර කාලයක් ගියාද?
හේයි, මේක මාරයි! පට්ට! මේක බලන්නකෝ! වේගෙන් වැඩිවෙනවා!
ඒත් මහජන මතය කියන්නේ රැල්ලක් වගේ දෙයක්.
ඒක කොයි වෙලේ කණපිට පෙරළෙයිද කියලා කාටවත් කියන්න බැහැ.
දෙයියනේ, අනේ නීතිඥතුමා. අපේ සතුට නැති කරන්න එපා.
දෙයියනේ. මාධ්‍යවේදී ජෝ.
ඔව්.
ඔයා කළෙත් ලොකු වැඩක්. ඔයත් එහෙමයි.
දෙයියනේ.
ඒක නෙවෙයි...
ලී වූ ග්‍යොම්ව අත්අඩංගුවට ගත්ත වෙලාවේ,
එයයි නීතිඥ චා යි අතරේ...
මොකක්හරි ගනුදෙනුවක් වෙන්න ඇතිද?
නැහැ, එහෙම වෙන්න බැහැ.
පැමිණිලි පාර්ශ්වය ලී වූ ග්‍යොම්ගේ හැකියාව ගැන...
අපිට කලින් දැනගෙන හිටියා නම්?
ඔයා හිතන්නේ අර නැති වුණ සාක්ෂි ගැන නේද.
ඔව්.
අනික අනිත් හැමදේම තියෙද්දි, එයාගේ පරීක්ෂණ පොතමයි නැති වෙලා තියෙන්නේ.
ඒත් පැමිණිලි පාර්ශ්වය ඒක කලින්ම දැනගෙන හිටියා නම්,
එයාලා නඩුව ඔය විදිහට මෙහෙයවයිද?
ඔව්, ඒ කතාවෙත් ඇත්තක් තියෙනවා.
එහෙම නම්...
පැමිණිලි පාර්ශ්වයට අමතරව...
මේකට සම්බන්ධ වෙන වෙන කවුරුහරි ඉන්නවා කියන එකද ඒකෙන් කියවෙන්නේ?
ලී වූ ග්‍යොම් කෝමා එකකින් නේද නැගිට්ටේ?
එතකොට එයාගේ ශරීරයේ තත්ත්වය ගැන දැනගෙන හිටපු කවුරුහරි ඉන්න ඕනේ නේද?
මගේ වෛද්‍යවරයා කිව්වා කලින්ට වඩා මගේ ලේ වල වෙනස් විකෘති ප්‍රතිචාරයක් පෙන්නුවා කියලා, ඒත්...
මට එයාගේ වචනය විතරක් විශ්වාස කරන්න බැරි වුණා.
මොනවා වුණත් මම සාමාන්‍ය වෛද්‍ය ශිෂ්‍යයෙක් විතරයිනේ.
හලෝ?
ඔව්. මේ මහාචාර්ය හන් ද?
ඔව්. මම කතා කරන්නේ මහත්මයා ලී වූ ග්‍යොම් වෙනුවෙන්.
මගේ නම නීතිඥ පාක් හන් ජුන්.
හදිස්සියේම කතා කළාට සමාවෙන්න,
ඒත් මට ඔයාගෙන් දෙයක් අහගන්න ඕනෙ වෙලා තියෙනවා.
ලී වූ ග්‍යොම් කෝමා තත්ත්වයට පත් වුණ වෙලාවේ,
එයාට ප්‍රතිකාර කළේ ඔයා නේද?
මේක මාරයි. කාලගුණයත් නියමයි.
හේයි. ඔව්?
හේයි, අර අරූ නේද?
කියන විදිහට එයා මරලා තියෙන්නේ අපරාධ වාර්තා තියෙන එවුන්ව විතරලු.
දෙයියනේ. ඒක නම් දරුණුයි.
එයා හෙව්වේ, මැරුවේ අපි වගේ එවුන්ව විතරද?
කාලකණ්ණියා? තෝ මොකක්ද කිව්වේ "අපි වගේ" කියලා? හේයි, මෝඩයා!
තෝ නම්...
ළඟකදි මගෙන් ගුටි කෑවේ නැති නිසා තොට පිස්සු හැදිලද?
මට සමාවෙන්න.
මූ මගේ යකා අවුස්සනවා.
මාර වදයක්. මට උගේ මූණ දකිනකොටත් තරහ යනවා.
මහාචාර්ය හන්.
මට දැනගන්න ලැබුණා ඔයා හොයාගත්තා කියලා...
ලී වූ ග්‍යොම්ගේ ලේ වල විකෘතියක් තියෙනවා කියලා.
ඒක නිකන් අනුමානයක් විතරයි,
ස්ථිර රෝග විනිශ්චයක් නෙවෙයි.
එහෙනම්,
ඔයා කියන්නේ...
ලී වූ ග්‍යොම්ගේ බෙහෙත අස්ථාවරයි කියලද?
අනිවාර්යයෙන්ම.
ඒක මනුස්සයෙක්ට දෙන එක කරන්න බැරි වැඩක්.
ලී වූ ග්‍යොම් කිව්වා...
ඒක ස්ථාවර කරන්න,
එයා පරීක්ෂණ කරන්න තීරණය කළා කියලා, ඒ අතරතුරේදී...
මේ වගේ වින්දිතයෝ ඇති වුණේ ඒ නිසයි කියලා.
නීතිඥතුමා, එහෙම දෙයක් ඇත්තටම වෙන්න පුළුවන් කියලා ඔයා හිතනවද?
මොකක්ද?
වූ ග්‍යොම් කියන ඔය ලේ ප්‍රතිකාරය...
තාම සායනික පරීක්ෂණ මට්ටමටවත් ඇවිල්ලා නැහැ.
එක වෛද්‍ය ශිෂ්‍යයෙක්ට,
ඒත් තනියම,
සාර්ථක ප්‍රතිකාරයක් හොයාගන්න එක...
ඇත්තටම කරන්න පුළුවන් කියලා ඔයා විශ්වාස කරනවද?
ඒ වුණත්,
මට ආරංචි වුණා ඒ ප්‍රතිකාරය ගත්ත කෙනෙක් ඉන්නවා කියලා.
ඒක බොරුවක්.
ඒක වෙන්න බැරි දෙයක්.
ඔව්, මම දැන් බැලුවා.
හරි.
නීතිඥතුමිය. ඔයාගේ දඬුවම් නිර්දේශය ඉදිරිපත් කරන්න.
ස්වාමීනි.
මේ නඩු විභාගයේ අවධානය යොමු වෙලා තියෙන්නේ...
මේකට හේතුව ඔප්පු කරන එක වුණත්,
විත්තිකරු ඉතාම කුරිරු විදිහට මිනිස්සු 17 දෙනෙක්ව මරලා තියෙනවා,
ඒ වගේම එයා කිසිම පසුතැවිල්ලක් නැති දාම ඝාතකයෙක්.
අපි ඒක කවදාවත් අමතක කරන්න හොඳ නැහැ.
අපි දැන් අපේ නිර්දේශය ඉදිරිපත් කරනවා.
පැමිණිලි පාර්ශ්වය විදිහට,
කරන හිමිකම්වලට විරුද්ධව, ඔහුගේ රුධිරයේ ප්‍රතිකාරයක් විදිහට තියෙන්නේ ඉතා සුළු බලපෑමක් විතරක් බව සොයාගෙන තියෙනවා...
රජයේ රස පරීක්ෂක දෙපාර්තමේන්තුවට අනුව එය ප්‍රතිකාර සඳහා පාවිච්චි කිරීම අනතුරුදායකයි.
මේ සාහසික අපරාධකාරයා, ලී වූ ග්‍යොම් වෙනුවෙන්,
අපි මරණ දඬුවම ඉල්ලා සිටිනවා.
නීතිඥතුමා, ඔයාට පුළුවන් ඔයාගේ අවසාන නිගමනය ඉදිරිපත් කරන්න.
ස්වාමීනි.
අපරාධයකට හේතුව හොයාගැනීමෙන් ඒ අපරාධයේ පදනම හෙළි වෙනවා...
වගේම ඒක දඬුවම තීරණය කරන්න ගොඩක් වැදගත් පියවරක්.
කොහොම වුණත්, පැමිණිලි පාර්ශ්වය...
මේ කරුණ නොසලකා හැරලා...
විත්තිකරු ලී වූ ග්‍යොම්ව වර්ග කරන්න හැදුවා,
සාමාන්‍ය දාම ඝාතකයෙක් විදිහට.
අතීතයේදී, විත්තිකරු...
රිය අනතුරකින් වින්දිතයෙක් වෙලා දිගටම වේදනාවෙන් ජීවත් වුණා,
ඔහු මේ අපරාධ කළේ ප්‍රතිකාරයක් හොයාගන්න උත්සාහ කරන ගමන් කියලා අපි දැනගත්තා...
ඒ ඔහු වගේම දුක් විඳින රෝගීන් වෙනුවෙන්.
පැමිණිල්ල විසින් ඉදිරිපත් කළ NFS වාර්තාවට පටහැනිව,
ඇමරිකානු රුධිර සංගමයෙන් අපිට වාර්තාවක් ලැබිලා තියෙනවා...
විත්තිකරු ලී වූ ගියොම්ගේ ප්‍රතිකාරය...
සාක්ෂිකරුවන්ට ප්‍රයෝජනවත් වෙන්න ඉඩ තිබුණා කියලා ඒකෙන් කියවෙනවා.
ඒ නිසා, අපි ඉල්ලන්නේ මරණ දඬුවම නෙවෙයි,
පුළුවන් තරම් ලිහිල් දඬුවමක් දෙන්න කියලයි. අවසාන වශයෙන්, ඔබේ තීන්දුවේදී සලකා බලන්න,
වෛද්‍යමය නිදර්ශනයක් කරන්න අපිට අවසර දෙන්න.
විත්ති පාර්ශ්වයේ කරුණු දැක්වීම අවසන්.
දඬුවම් නියම කිරීම පසුවට කල් තබනවා.
මින් සෝ, අපි මේ සති අන්තයේ තාත්තා එක්ක එළියට යමුද?
මින් සෝ.
මින් සෝ?
අම්මේ, මට නිදිමතයි.
එහෙමද.
අපි හාන්සි වෙමු. හරි, ඔහොම එන්න.
දෙයියනේ, මේ රස්නෙට මට දාඩිය බිබිලිත් දායි.
මගුල. මේක එළියේ වැඩ කරන්න පුළුවන් දවසක් නෙවෙයි.
දෙවියනේ.
අපෝ, මේ දාඩිය ගොඩ දිහා බලන්නකො.
ජීවත් වෙන්න සල්ලි හොයන එක මාර අමාරුයිනේ.
දෙවියනේ.
මේක නම් හරිම මහන්සියි.
තීන්දුව ප්‍රකාශයට පත් කරන්න කලින්,
දෙපාර්ශ්වය විසින් ඉදිරිපත් කළ පරස්පර විරෝධී විශ්ලේෂණ ප්‍රතිඵල සම්බන්ධයෙන්,
මගේ තීරණය පදනම් වුණේ මහජන යහපතට වඩාත්ම සුදුසු දේ මතයි.
මේ තීරණය ප්‍රතිකාර විශ්ලේෂණය මත පමණක් පදනම් වුණේ නැහැ,
නඩු විභාගයේදී හෙළි වූ කරුණු,
විත්තිකරුගේ හැසිරීම,
සහ සාක්ෂිවල අනුකූලතාවය මතයි එය පදනම් වුණේ.
මම දැන් තීන්දුව ප්‍රකාශ කරනවා.
විත්තිකරු ලෙඩුන්ව බේරගන්න උත්සාහ කරමින්...
ප්‍රතිකාරයක් හොයාගෙන ඒක ලබා දුන්නා කියලා විත්ති පාර්ශ්වය තර්ක කළා.
මේ තර්කය සලකා බැලීමේදී,
විත්තිකරුගේ රුධිරයේ තිබී සොයාගත් ජාන විකෘතියේ විශ්ලේෂණයට අනුව...
මිනීමරු ලී වූ ගියොම්ගේ පළමු නඩු විභාගයේ තීන්දුව...
ප්‍රකාශයට පත් කරන්නයි යන්නේ.
සමාවෙන්න. ඔව්?
මෙයා මේ හරියේ ජීවත් වෙන කෙනෙක් වගේ. එහෙමද?
ස්තූතියි.
ඇමරිකානු රුධිර සංගමයේ මතය උපුටා දක්වමින්...
මේ විකෘති වූ රුධිරය ඔහුගේ ප්‍රතිකාර උපකල්පනය...
ඔප්පු කිරීමේ වැදගත් සාධකයක් බවත්...
රෝග සඳහා ප්‍රතිකාර කිරීමට එයින් බලපෑමක් විය හැකි බවත්,
අධිකරණය විසින් එය සැලකිල්ලට ගෙන තියෙනවා.
ඔහුගේ අපරාධයේ චේතනාව...
ලෙඩුන්ට ප්‍රතිකාර කිරීම බව අධිකරණය පිළිගන්නවා.
විශේෂ ප්‍රවෘත්ති. පළමු අවස්ථා නඩු විභාගයේ අවසන් තීන්දුවට අනුව,
අධිකරණය විසින් ලී වූ ගියොම්ගේ අපරාධයේ චේතනාව පිළිගෙන තිබෙනවා.
මේක හොයාගන්න ගොඩක් අමාරු වුණා.
ලී වූ ගියොම් මගේ සහෝදරයාව මැරුවද?
ඔහුගේ අපරාධයේ චේතනාව...
ලෙඩුන්ට ප්‍රතිකාර කිරීම බව අධිකරණය පිළිගන්නවා. හරිද?
කොහොම වුණත්, ලී වූ ගියොම්ගේ රුධිරය...
ප්‍රතිකාරයක් විදියට පාවිච්චි කරන්න බැරි තරමටම අනාරක්ෂිතයි,
ඒ වගේම NFS ආයතනය එය ඔහුගේ ප්‍රතිකාරවලට සාක්ෂියක් විදියට පිළිගන්නේ නැති නිසා,
මේ අධිකරණය, ඔහුගේ චේතනාව පිළිගත්තත්,
ඔහු ඇත්තටම සාක්ෂිකරුවන්ව සුව කළා කියන එක පිළිගන්න බැහැ.
දෙවියනේ.
කවුරුත් ඉන්නවද?
මගුල...
ඒ නිසා, විත්ති පාර්ශ්වය ඉල්ලපු වෛද්‍යමය නිදර්ශනය ප්‍රතික්ෂේප කරනවා,
ඒ වගේම විත්තිකරුට නීතියෙන් දිය හැකි උපරිම දඬුවම නියම කරනවා,
ඒ මරණ දඬුවමයි.
💜💜සිංහල පරිවර්තනය : සුලෝචනා ජයකොඩි💜💜